
[bookmark: _GoBack]Autoritatea Națională de Reglementare în domeniul Energiei și  Consiliul Concurenței 
analizează evoluțiile din piața de energie


În zilele de  8 și 10 august 2017, la sediul ANRE, au avut loc întâlniri între experți și membri ai conducerii ANRE și Consiliului Concurenței. 

La întâlnirea din 8 august, au participat domnul Niculae Havrileț, președintele Autorității și domnul Bogdan Chirițoiu, președintele Consiliului Concurenței, care au decis constituirea unui grup de lucru format din experți din cadrul celor două instituții, care să se întâlnească, cu regularitate. 

Cele două instituții sunt preocupate, în egală măsură, de buna funcționare  a pieței de energie electrică și de îmbunătățirea mecanismelor acesteia, cu respectarea cadrului legislativ de reglementare și de concurență în vigoare.

Având în vedere evoluțiile înregistrate în piață,  experții grupului de lucru ANRE - Consiliul Concurenței  vor face schimb de informații și date cu privire la comportamentul participanților la piață, iar atunci când apare o situație ce necesită intervenția celor două instituții, să se consulte, în privința demersurilor ce urmează a fi întreprinse.

